পাঁচমহল জেলা
পাঁচমহল জেলা, এটি পশ্চিম ভারতের গুজরাত রাজ্যের পূর্ব অংশের একটি জেলা। পাঁচ-মহল অর্থ "পাঁচটি তহশিল / তালুক" (৫টি উপবিভাগ)। গোয়ালিয়র রাজ্যের মহারাজা জীবাজীরাও সিন্ধিয়া দ্বারা ব্রিটিশকে হস্তান্তরিত পাঁচটি উপবিভাগকে বোঝানো হয়েছে, সেগুলি হল: গোধরা, দাহোদ, হালল, কালোল এবং তীর কোমথু। ২০০১ সালের জনগনণা অনুযায়ী এই জেলার জনসংখ্যা ছিল ২,৩৯০,৭৭৬, যার মধ্যে শহরে বসবাসকারী ছিল ১২.৫১%। এই জেলার সদর দপ্তর হল গোধরা। জেলাটি রাজ্যের পূর্ব প্রান্তে অবস্থিত। এর উত্তর-পূর্ব ও পূর্বে দাহোদ জেলা, দক্ষিণ-পশ্চিমে বড়োদরা জেলা এবং দক্ষিণ-পূর্বে ছোট উদয়পুর জেলা, পশ্চিমে খেড়া জেলা এবং উত্তরে মাহি সাগর জেলা।